Mozambiki labdarúgó-válogatott – Wikipédia
Mozambiki labdarúgó-válogatott
Mozambiki labdarúgó-szövetség
Beceneve(i) The Mambas (A mambák)
Szövetség neve Federação Moçambicana de Futebol
Stadion Estádio da Machava
Szövetségi kapitány Abel Xavier
Csapatkapitány Manuel "Tico-Tico" Bucuane
Legtöbb válogatottság Dário Monteiro (85)
Legtöbb válogatott gól Manuel "Tico-Tico" Bucuane(27)
FIFA-kód MOZ
FIFA-rang 122. +/-
FIFA-rang 66.
FIFA-rang 134.
Élő-rang 111.
1977. december 12., Maputo, Mozambik
Mozambik 1 - 2 Tanzánia
1980. augusztus 10., Maputo, Mozambik
Mozambik 6 - 1 Lesotho
1980. április 20., Salisbury, Zimbabwe
Zimbabwe 6 - 0 Mozambik
Részvételek 4 (Először: 1986)
Legjobb eredmény Csoportkör (1986, 1996, 1998)
Az infobox utoljára frissítve: 2016. január 27.
A mozambiki labdarúgó-válogatott, becenevükön A mambák, Mozambik nemzeti csapata, amelyet a mozambiki labdarúgó-szövetség (portugálul: Federação Moçambicana de Futebol) irányít. Eusebio, akit minden idők egyik legjobb portugál labdarúgójának tartanak, Abel Xavier, aki 2000-es labdarúgó-Európa-bajnokságon bronzérmes lett a portugál válogatottal, illetve Real Madrid egykori edzője, Carlos Queiroz is mozambiki származású.
A mozambiki labdarúgó-válogatott 1977. december 20-án játszotta első hivatalos mérkőzését Tanzánia ellen, amelyet 2-1-es arányban elvesztett. További négy sikertelen barátságos találkozót az afrikai nemzetek kupája-selejtezőin történt bemutatkozásuk követte. Az 1980. augusztus 10-én megrendezett találkozón Mozambik nemzeti tizenegye - megszerezve első nemzetközi győzelmét - 6-1-es arányban bizonyult jobbnak Lesotho ellenében, így a visszavágón elszenvedett 2-1-es vereség ellenére a következő selejtező fordulóba jutottak, ahol Zaire labdarúgó-válogatottja már túl nagy falatnak bizonyult.
1985. szeptember 15-e a mozambiki labdarúgás történelmének egyik legfontosabb eredményét hozta. Az 1986-os afrikai nemzetek kupája-selejtező második fordulójában a líbiai 2-1-es vereséget követően a Maputóban rendezett visszavágón végig lendületesen futballozva a hazai csapat előbb kiegyenlítette az összeredményt, majd a büntetőpárbajban 4-3-ra legyőzte észak-afrikai riválisát, kiharcolva ezzel a kontinensviadalon való részvételt. A siker ellenére a következő tíz év - főleg az ország belpolitikai helyzetét tükrözve - a mambák vesszőfutásáról szólt: Az 1986-os afrikai nemzetek kupáját rúgott gól nélkül fejezték be és mindhárom csoportmérkőzésüket elveszítették, 1985-1989 között 18 nemzetközi mérkőzésen keresztül képtelenek voltak a pályát győztesként elhagyni. A labdarúgó-világbajnokság selejtezőin történt bemutatkozásuk is kudarcként könyvelhető el, csoportjuk utolsó helyén, egy Gabon ellen elért döntetlennel és három vereséggel zártak.
A belpolitikai viszály lecsendesedése nagy hatással volt a labdarúgóélet következő négy évére, amely mindmáig a mozambiki labdarúgás legfényesebb korszaka volt. 1996-ban és 1998-ban egymás után kétszer jutottak ki a kontinensviadalra és bár azóta ez a bravúr nem sikerült, illetve szereplésük továbbra is eredménytelen maradt (a lejátszott hat csoportmérkőzésen mindösszesen Tunézia ellen tudtak egy 1-1-es döntetlent kiharcolni, többit elvesztették), mégis egy polgárháborúk sújtotta, de sportszerető Mozambik arcképét mutatták.
Bronzérmes: 2 alkalommal (1997, 2004)
1930–1978 – Nem indult
1986 – Nem indult
1990 – A FIFA elutasította a nevezést fizetési hiányosságok miatt
1994–2018 – Nem jutott be
1957–1980: Nem indult
1982: Nem jutott be
1984: Nem jutott be
1986: Csoportkör
1988 - 1994: Nem jutott be
1996: Csoportkör
1998: Csoportkör
2000 – 2008: Nem jutott be
2010: Csoportkör
2012: Nem jutott be
2013: Nem jutott be
2015: Nem jutott be
Mozambiki Labdarúgó-szövetség - hivatalos oldal (portugál nyelven)
Mozambik a FIFA.com-on (angolul)
Mozambik a cafonline.com-on (angolul)
Mozambik eredményei az rsssf.com-on (angolul)
Mozambik mérkőzéseinek eredményei az EloRatings.net-en (angolul)
Mozambik a national-football-teams.com-on (angolul)
Mozambik a transfermarkt.de-n (németül)
Mozambik a weltfussball.de-n[halott link] (németül)
Mozambik a fedefutbol.net-en (spanyolul)
A lap eredeti címe: „https://hu.wikipedia.org/w/index.php?title=Mozambiki_labdarúgó-válogatott&oldid=21057055”
Mozambiki labdarúgás
A lap utolsó módosítása: 2019. március 6., 21:32